ครม.รับทราบอียูตัดสิทธิ์จีเอสพีสินค้าไทย 773 รายการ เชื่อไม่กระทบส่งออก-ชี้ไม่เกี่ยวการเมืองไทย
ที่ประชุม ครม.วันนี้ รับทราบการตัดสิทธิ์พิเศษทางภาษีของสหภาพยุโรปต่อประเทศไทยทุกรายการ โฆษกสำนักนายกฯ เชื่อไม่กระทบผู้ประกอบการไทยมากนัก ชี้ไม่เกี่ยวกับสถานการณ์การเมืองไทย6 ม.ค.2558 สำนักข่าวกรมประชาสัมพันธ์รายงานว่า ที่ประชุมคณะรัฐมนตรี (ครม.) ในวันนี้รับทราบถึงกรณีที่สหภาพยุโรป หรืออียู ตัดสิทธิทางภาษีศุลกากรตามโครงการสิทธิพิเศษทางภาษีศุลกากรเป็นการทั่วไป (GSP) ในทุกรายการสินค้าของไทยจำนวน 773 รายการร้อยเอกนายแพทย์ยงยุทธ มัยลาภ โฆษกประจำสำนักนายกรัฐมนตรี แถลงผลการประชุม ครม.ว่า พลเอกธนะศักดิ์ ปฏิมาประกร รองนายกรัฐมนตรีและรัฐมนตรีว่าการกระทรวงต่างประเทศ รายงานต่อที่ประชุม ครม.กรณีประเทศไทยถูกตัดสิทธิทางภาษีศุลกากรตามโครงการสิทธิพิเศษทางภาษีศุลกากรเป็นการทั่วไป (GSP) ในทุกรายการสินค้า จำนวน 773 รายการ จากสหภาพยุโรป ตั้งแต่วันที่ 1 มกราคม 2558โฆษกประจำสำนักนายกรัฐมนตรีกล่าวถึงเหตุผลที่ทำให้ไทยถูกตัดสิทธิ์ GSP ว่า เนื่องจากธนาคารโลกได้จัดอันดับให้ประเทศไทย เป็นประเทศที่มีรายได้ปานกลางค่อนข้างสูงติดต่อกันมาเป็นเวลามากกว่า 3 ปี ตั้งแต่ปี 2554-2556 นอกจากนี้ยังมีประเทศอื่นๆ ที่เสียสิทธิ์พิเศษทางภาษีดังกล่าว อาทิ จีน เอกวาดอร์ และมัลดีฟส์โฆษกประจำสำนักนายกรัฐมนตรีกล่าวว่า การเสียสิทธิ์ดังกล่าวไม่ส่งผลกระทบต่อผู้ประกอบการไทยมากนัก เนื่องจากประเทศคู่แข่งในตลาดอียูก็โดนตัดสิทธิ์เช่นเดียวกัน อีกทั้งการจัดเก็บภาษีก็จะจัดเก็บในระดับต่ำ และสินค้าไทยในหลายรายการยังคงเป็นที่ต้องการในตลาดของยุโรป รวมทั้งกระทรวงพาณิชย์ได้จัดประชุมเชิงปฏิบัติการเตรียมความพร้อมให้ผู้ประกอบการไทย ให้เข้าใจถึงระเบียบวิธีปฏิบัติใหม่ในการส่งออกไปยังตลาดยุโรปแล้วโฆษกประจำสำนักนายกรัฐมนตรีกล่าวด้วยว่า การตัดสิทธิ์ครั้งนี้เป็นไปตามหลักเกณฑ์ของอียู ซึ่งไม่เกี่ยวกับความสัมพันธ์ทางการเมืองของไทยกับประเทศสมาชิกของสหภาพยุโรปที่มา 
ที่ประชุม ครม.วันนี้ รับทราบการตัดสิทธิ์พิเศษทางภาษีของสหภาพยุโรปต่อประเทศไทยทุกรายการ โฆษกสำนักนายกฯ เชื่อไม่กระทบผู้ประกอบการไทยมากนัก ชี้ไม่เกี่ยวกับสถานการณ์การเมืองไทย 6 ม.ค.2558
คณะรัฐมนตรี (ครม.),สหภาพยุโรป (อียู),สิทธิพิเศษทางภาษีศุลกากรเป็นการทั่วไป (GSP)